b'\n_START_ARTICLE_\nPirmoji gra\xc5\xbeuol\xc4\x97\n_START_SECTION_\nTurinys\n_START_PARAGRAPH_\nFilme tuo pa\xc4\x8diu metu pasakojama apie \xc4\xafvykius 1971-81 bei 2008 metais. Kurortiniame Livorno mieste vykstan\xc4\x8diame gro\xc5\xbeio konkurse \xe2\x80\x9eMis Mama\xe2\x80\x9c titul\xc4\x85 laimi gra\xc5\xbeuol\xc4\x97 Ana Mikelu\xc4\x8di. \xc5\xa0is titulas netrunka jai apkartinti gyvenim\xc4\x85, nes moteris atsiduria vyr\xc5\xb3 bei apkalb\xc5\xb3 d\xc4\x97mesio centre, d\xc4\x97l ko ken\xc4\x8dia ir vyras Mario, ir vaikai Bruno bei Valerija. Santuoka subyra, Ana bando prad\xc4\x97ti aktor\xc4\x97s karjer\xc4\x85, ta\xc4\x8diau d\xc4\x97l to ken\xc4\x8dia vaikai, o ji pati nuolat supama vyr\xc5\xb3, norin\xc4\x8di\xc5\xb3 ja pasinaudoti._NEWLINE_Pra\xc4\x97jus daugeliui met\xc5\xb3 Bruno, tap\xc4\x99s mokytoju ir nem\xc4\x97gstantis savo darbo, i\xc5\xa1 sesers su\xc5\xbeino, kad motina serga mirtina liga ir kad jai liko visai nedaug laiko. Nenoromis jis va\xc5\xbeiuoja \xc4\xaf Livorn\xc4\x85, kur v\xc4\x97l susitinka motin\xc4\x85. Nepaisant art\xc4\x97jan\xc4\x8dios mirties, ji vis dar sugeba d\xc5\xbeiaugtis gyvenimu, kaip ir jaunyst\xc4\x97je, ir net nori dar kart\xc4\x85 i\xc5\xa1tek\xc4\x97ti, jei vaikai neprie\xc5\xa1taraus...'